કુરીલના આ કાર્ટૂનમાં ‘ત્યારે અને અત્યારે’ જેવી બે સ્થિતિઓ દર્શાવાઈ છે. પહેલી સ્થિતિમાં ‘ક્વીટ ઈન્ડીયા મુવમેન્ટ’ (હિંદ છોડો ચળવળ) દરમ્યાન ગાંધીજીની પછવાડે દોરાતી કોંગ્રેસ બતાવાઈ છે. વડાપ્રધાન બન્યા પછી નરેન્દ્ર મોદીએ ‘ક્લીન ઈન્ડીયા મુવમેન્ટ’ (સ્વચ્છ ભારત અભિયાન)ની ઘોષણા કરી. વિરોધ પક્ષ ‘આપ’ના નેતા અરવિંદ કેજરીવાલે આ અભિયાનને ટેકો જાહેર કર્યો. ‘આપ’નું પોતાનું નિશાન ઝાડુ છે. સ્વચ્છતાના માર્ગે ચાલી રહેલા વડાપ્રધાન મોદીની આગળ ‘ટ્વીટર’નું પક્ષીરૂપી પ્રતીક બતાવાયું છે. કોણ કોને દોરી રહ્યું છે એ અસ્પષ્ટ છે, પણ ઝાડુનો સળીઓવાળો પહોળો ભાગ મોદી પાસે છે, તેથી તેમની પાછળ કેજરીવાલ આવતા જણાય છે. પણ કેજરીવાલના ચહેરાના ભાવ જોતાં જણાય છે કે તેમણે ઝાડુના હાથાને ફક્ત આપવા ખાતર ટેકો આપેલો છે.